Ontmoet die Koekedoortjies! | Netwerk24
Ontmoet die Koekedoortjies!
Deur Suzaan Potgieter 16 April 2018 00:00
Vir vanjaar se Koekedoortjie deelnemers kan jy niks van bak en brou leer nie. Suzaan Potgieter het met die Wes- en Noord-Kaapse deelnemers gesels.
Tanique van der Walt (10) van Hermanus is ’n gr. 5-leerling wat tuisonderrig ontvang:
1. Wie het jou leer bak?
Seker meeste by Mamma en my twee oumas. Dan is daar Mamma se vriendin op die plaas en my niggie se ander ouma. Verder is dit van bakprogramme soos dié van Anna Olson en Kevin Dundon.
2. Watter resep wil jy nog graag leer maak?
Stollenbrood met marzipan.
3. Wat is die drie goed waarsonder jy nie in die kombuis kan klaarkom nie?
Die stoof, maatkoppies en die ketel (want Mamma drink heeltyd tee en dit hou haar uit die kombuis).
4. Wie maak jou skottelgoed skoon nadat jy in die kombuis doenig was?
Soms ek, Victoria ons huishulp, of Kelvin die skottelgoedwasmasjien.
5. Wat is die lekkerste van Koekedoortjie?
Die berge sjokolade, toe ons kon bak, en die saamkuier met die ander ­maatjies.
Wicus van Deventer (11) van Prieska is ’n gr. 7-leerling aan die Prieska Gekombineerde Skool:
My ouma het my geleer brood bak en ek het by my ma die res geleer.
2. Wat is jou gunstelingresep?
Ek is mal oor brood bak en geniet alle broodresepte. Aan die soet kant, bak ek gereeld brownies.
3. Watter resep wil jy nog graag leer maak?
Ek sal graag meer met suikerwerk wil eksperimenteer. Ek wil graag macarons bak. Ek sal ook graag nog koeksisters wil aandurf.
4. Wat is die drie goed waarsonder jy nie in die kombuis kan klaarkom nie?
Sjokolade, suiker en versiersuiker.
5. Wie maak jou skottelgoed skoon nadat jy in die kombuis doenig was?
My ma! (sê hy ná ’n baie lekker gelag)
Elsje-Mari Louw (12) van die Paarl is in gr. 8 aan die Hoër Meisieskool La Rochelle:
Ek het al kleintyds vir my ma in die kombuis gehelp en het die meeste van my bakkennis by haar geleer.
Ek is regtig mal daaroor om makrolletjies te bak, want dit is ’n redelike moeilike resep en ’n lekker uitdaging.
Paletmesse, potlekkers en my Kenwood-staanmenger.
4. Wie maak jou skottelgoed skoon?
Ons huishulp-engel, Margaret, maar oor naweke moet ek dit self doen.
5. Wat is die lekkerste deel van Koekedoortjie?
Definitief die spens, want elke liewe bestanddeel waaraan jy kan dink is daar.
Koekedoortjie word Woensdae om 20:00 op kykNET (DStv-kanaal 144) uitgesaai.
Meer oor: Kyknet
4 Koekedoortjies van Jakarandastad vertel
Nuwe Koekedoortjies gaan meel laat spat
Kyk: Só word Koekedoortjies gekies